ผถห.ใหญ่เทขาย DIGI หมดหน้าตัก! “จิรวุฒิ” จ่อทำเทนเดอร์ฯ 0.21บ./หุ้น หลังรวบ41.42%
ผถห.ใหญ่เทขาย DIGI หมดหน้าตัก! “จิรวุฒิ” จ่อทำเทนเดอร์ฯ 0.21บ./หุ้น หลังรวบ41.42%
15 ม.ค. 2562

สืบเนื่องจากกรณีที่วานนี้ (14 ม.ค.) พบว่ามีการทำรายการบิ๊กล็อตหุ้น บริษัท ดิจิตอลเทค แพลนเน็ต จำกัด (มหาชน) หรือ DIGI ทั้งหมด 4 รายการ จำนวน 338,556,100 หุ้น มูลค่าซื้อขาย 71.10 ล้านบาท โดยซื้อขายในราคาเฉลี่ยหุ้นละ 0.21 บาท ซึ่งเป็นราคาที่ต่ำกว่าราคาบนกระดานซื้อขาย ซึ่งปิดตลาดที่ 0.26 บาท
ล่าสุด DIG เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทยตามที่ตลาดหลักทรัพย์แห่งประเทศไทยขอให้บริษัทชี้แจงเนื่องจากมีการจำหน่ายหุ้นสามัญของบริษัทฯผ่านตลาดหลักทรัพย์แห่งประเทศไทยด้วยวิธี Big Lot บริษัทฯ ขอชี้แจงว่า นายปรเมษฐ์ รังรองธานินทร์ ได้จำหน่ายหุ้นสามัญของบริษัทจำนวน 338,556,100 หุ้น หรือคิดเป็นร้อยละ 21.42 ของทุนจดทะเบียนเรียกชำระแล้วของบริษัทฯ ให้กับนายจิรวุฒิ คุวานนันท์ เมื่อวันที่ 14 มกราคม 2562
ทั้งนี้ บริษัทฯมีโครงสร้างผู้ถือหุ้นเปลี่ยนแปลงไปภายหลังจากการทำ Big Lot โดยบริษัทใช้รายชื่อผู้ถือหุ้นที่บริษัทได้ปิดสมุดจดทะเบียนรายชื่อผู้ถือหุ้นล่าสุด เมื่อวันที่1 พฤศจิกายน 2561 เปรียบเทียบกับรายชื่อผู้ถือหุ้นก่อนการทำ BigLot ขณะที่รายชื่อผู้ถือหุ้นอื่นๆ บริษัทจะขอใช้ข้อมูลจากรายชื่อผู้ถือหุ้น ณ วันที่ 1 พฤศจิกายน 2561 เพื่อเป็นรายชื่อภายหลังการทำ Big Lot โดยมีรายละเอียดดังนี้

ทั้งนี้ภายหลังการเปลี่ยนแปลงโครงสร้างการถือหุ้นข้างต้น นายจิรวุฒิ คุวานันท์ มีหน้าที่ต้องทำคำเสนอซื้อหลักทรัพย์ทั้งหมดของบริษัท โดยมีราคาเสนอซื้อหลักทรัพย์เท่ากับ 0.21 บาทต่อหุ้น ตามมาตรา 247 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 (รวมทั้งที่แก้ไขเพิ่มเติม) และกฎเกณฑ์ที่เกี่ยวข้องต่อไป
โดยปัจจุบันโครงสร้างกรรมการบริหาร และกรรมการบริษัทยังไม่เปลี่ยนแปลง และธุรกิจของบริษัทยังคงดำเนินธุรกิจอสังหาริมทรัพย์และ e-Busines ทั้ง e-Commerce และ e-Payment